**Πρόσκληση Υποβολής Αιτήσεων στο EULiST Erasmus+ BIP “Resilient and Adaptive Cities” | Συνδιοργάνωση ΕΜΠ, LUH, TUW**

**RESILIENT AND ADAPTIVE CITIES**

**“THE CASE STUDY OF AGIOS PAVLOS NEIGHBORHOOD IN CENTRAL ATHENS”**

Στο πλαίσιο της Συμμαχίας Ευρωπαϊκών Πανεπιστημίων [**EULiST**](https://eulist.university/), η Σχολή Αρχιτεκτόνων Μηχανικών του **Εθνικού Μετσοβίου Πολυτεχνείου** σε συνεργασία με το  [Leibniz University Hannover (LUH)](https://www.uni-hannover.de/en/), το  [TU Wien (TUW)](https://www.tuwien.at/en/) και το Δήμο Αθηναίων διοργανώνει φέτος το φθινόπωρο το Erasmus+ Blended Intensive Programme (BIP) με τίτλο “Resilient and Adaptive Cities, The Case Study of Agios Pavlos Neighborhood in Central Athens”.

**Πλαίσιο:** Προπτυχιακοί και μεταπτυχιακοί φοιτητές αρχιτεκτονικής και πολεοδομικών σπουδών

**Πεδίο Ανταλλαγής:** Αρχιτεκτονική, Πολεοδομία, Περιβάλλον, Κοινωνιολογία

**Ημερομηνίες:**

Διαδικτυακό μέρος: 17 και 24 Οκτωβρίου 2025

Διά ζώσης μέρος: 2 έως 7 Νοεμβρίου 2025

**Μαθησιακά Αποτελέσματα:**

Οι φοιτητές θα έχουν τη δυνατότητα να:

* Αναλύσουν και να κατανοήσουν τις παραμέτρους που διαμορφώνουν τον χαρακτήρα της γειτονιάς: Αστική μορφολογία και τοπόσημα, κτιριακός ιστός και αστικός μανδύας, ιστορικοί και κοινωνικοοικονομικοί περιορισμοί.
* Προσδιορίσουν την πολυπλοκότητα και τις προκλήσεις που αντιμετωπίζουν οι αστικές γειτονιές.
* Αναπτύξουν μεθοδολογία αξιολόγησης της προσαρμοστικότητας και ανθεκτικότητας ενός τόπου σε κοινωνικές, οικονομικές, πολιτικές και κλιματικές αλλαγές/απειλές.
* Διατυπώσουν προτάσεις για την αντιμετώπιση των αναγνωρισμένων ζητημάτων.

**Απαιτήσεις Συμμετοχής:**

* Βιογραφικό σημείωμα
* Επιστολή κινήτρων
* Επαρκής γνώση της αγγλικής γλώσσας
* Πιστοποιητικό αναλυτικής βαθμολογίας

Οι αιτήσεις και τα απαιτούμενα δικαιολογητικά (όλα στα αγγλικά) υποβάλλονται στη διοργανώτρια του BIP: Καθ. Ελένη Αλεξάνδρου, Σχολή Αρχιτεκτόνων, ΕΜΠ, στα [ealexandrou@arch.ntua.gr](mailto:ealexandrou@arch.ntua.gr) και [eealexandrou@gmail.com](mailto:eealexandrou@gmail.com), καθώς και στο [eulist@mail.ntua.gr](mailto:eulist@mail.ntua.gr).

**Προθεσμία υποβολής αιτήσεων:** 20 Σεπτεμβρίου 2025